29.4.2014 Jurnalul Oficial al Uniunii Europene L 12751 DIRECTIVA 2014/45JUE A PARLAMENTULUI EUROPEAN ȘI A CONSILIULUI din 3 aprilie 2014 privind inspecţia tehnică periodică a autovehiculelor și a remorcilor acestora și de abrogare a Directivei 2009/40/CE (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 91, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European (), după consultarea Comitetului Regiunilor, hotărând în conformitate cu procedura legislativă ordinară (?), întrucât: (1) Comisia, în Cartea albă din 28 martie 2011 intitulată „Foaie de parcurs pentru un spațiu european unic al transporturilor — Către un sistem de transport competitiv şi eficient din punct de vedere al resurselor”, stabileşte obiectivul „viziunea zero”, conform căruia Uniunea ar trebui să se apropie, până în 2050, de cifra zero în privința numărului de decese cauzate de accidente rutiere. Pentru a atinge acest obiectiv, se aşteaptă ca tehnologia auto să contribuie substanțial la îmbunătățirea siguranței transporturilor rutiere. (2)  În Comunicarea sa intitulată „Pentru un spațiu european de siguranță rutieră: orientări pentru politica de siguranță rutieră 2011-2020”, Comisia a propus o reducere adițională la jumătate a numărului total de decese cauzate de accidentele rutiere în Uniune până în 2020, începând cu 2010. În vederea atingerii acestui obiectiv, Comisia a definit şapte obiective strategice și a identificat măsuri de creştere a siguranței vehiculelor, o strategie de reducere a numărului de răniri precum şși măsuri pentru îmbunătățirea siguranţei participanților la trafic vulnerabili, în special a motocicliştilor. (3) Inspecţia tehnică face parte dintr-un sistem mai amplu destinat să garanteze că vehiculele sunt menţinute în condiții acceptabile din punctul de vedere al siguranței şi al protecției mediului pe durata utilizării lor. Acest sistem ar trebui să acopere inspecţiile tehnice periodice pentru toate vehiculele şi controalele tehnice în trafic pentru vehiculele utilizate în activități de transport rutier comercial, precum și prevederea unei proceduri de înmatriculare a vehiculelor care să permită suspendarea autorizării de a folosi în trafic un vehicul în cazul în care o astfel de utilizare reprezintă un risc imediat pentru siguranța rutieră. Inspecţia tehnică periodică ar trebui să fie principalul instrument pentru a asigura conformitatea tehnică a vehiculelor. Controalele tehnice în trafic ale vehiculelor utilitare ar trebui doar să completeze inspecțiile tehnice periodice. (4) Statele membre ar trebui să aibă posibilitatea de a stabili standardele de inspecţie tehnică mai stricte decât cele prevăzute în prezenta directivă. (5)  Punerea în aplicare a măsurilor privind inspecția tehnică poate include campanii de sensibilizare adresate îndeosebi proprietarilor de vehicule şi menite să dezvolte bune practici şși obiceiuri privind verificările de bază ale vehiculului lor. (6)  Vehiculele cu sisteme tehnice defectuoase afectează siguranța rutieră, putând provoca accidente rutiere care se soldează cu răniri sau decese. Impactul sistemelor tehnice defectuoase ar putea fi redus dacă sistemul de inspecție ar fi îmbunătățit corespunzător. Identificarea din timp a unei deficiențe în privința conformității tehnice a unui vehicul ar contribui la soluționarea deficienței în cauză și, implicit, la prevenirea accidentelor. () JO C 44, 15.2.2013, p. 128. (?)) Poziția Parlamentului European din 11 martie 2014 (nepublicată încă în Jurnalul Oficial) și decizia Consiliului din 24 martie 2014.